דני אלפמן

דניאל רוברט "דני" אלפמן (באנגלית: Daniel Robert Elfman; נולד ב-29 במאי 1953, לוס אנג'לס, קליפורניה) הוא מלחין אמריקאי-יהודי, הידוע במוזיקה שהוא כותב לסרטי קולנוע וסדרות טלוויזיה. אלפמן ידוע במיוחד במוזיקה הגותית שהלחין לסרטיו של טים ברטון, עמו שיתף פעולה במספר רב של סרטים, במיוחד בשל נעימת הפתיחה אותה הלחין לסרט "באטמן" ונעימת הבאטמוביל Descending Into Mystery. נולד למילטון ובלוסום (אנ') לבית ברנשטיין, במשפחה בת שני בנים. אחיו הבכור ריצ'רד (אנ') הוא שחקן, מוזיקאי, עיתונאי ומו"ל. דני אלפמן התחיל את הקריירה שלו בשנות ה-70 כנגן בקבוצת תיאטרון בפריז בשם Le Grande Magic Circus ולאחר מכן בקבוצת תיאטרון שהקים אחיו בלוס אנג'לס - The Mystic Knights of the Oingo Boingo (האבירים המיסטיים של האוינגו בוינגו). אחרי שמונה שנים בקבוצת The Mystic Knights of the Oingo Boingo בהן היה אלפמן זמר, מלחין, גיטריסט ונגן טרומבון, אחיו עזב את הקבוצה כדי להפיק את סרט הפנטזיה "האזור האסור" והעביר את בעלותה לאלפמן אשר הפך אותה ללהקת רוק וקיצר את שמה ל-Oingo Boingo (אוינגו בוינגו). אלפמן השתתף בסרט "האזור האסור" של אחיו הן כמלחין וכותב הפסקול והן כשחקן המגלם את השטן. ב-1985 קיבל את ההזדמנות הראשונה הגדולה שלו לקפיצה מקצועית כמלחין כאשר טים ברטון ביקש ממנו להלחין את הפסקול של "ההרפתקה הגדולה של פי ווי הרמן". ברטון ופול רובנס, השחקן הראשי בסרט, בחרו את אלפמן בשל עבודתו ב-Oingo Boingo ובתור מלחין "האזור האסור". הסרט הזניק את הקריירה שלו והיה הראשון בשיתוף הפעולה בין הבמאי למלחין ובסרטים רבים הלחין אלפמן פסקול גותי לסרטיו האפלים של ברטון. ביניהם: "ביטלג'וס", "באטמן", "באטמן חוזר", "המספריים של אדוארד", "סליפי הולו" (עיבוד על אגדת הפרש ללא ראש), "הפלישה ממאדים", "סיפורי דגים", "צ'ארלי בממלכת השוקולד", "חתונת הרפאים" ו"הסיוט שלפני חג המולד" (שבו אלפמן שר עבור גיבור הסרט). סימן ההיכר המוזיקלי של אלפמן בסרטים הוא המוזיקה הגותית, המלווית במקהלות ילדים ועוגב, שמסייעת ליצור בסרטיו של ברטון אווירה של פנטזיה אפלה, פנטסטית וחלומית/סיוטית. אלפמן הושפע כמלחין מנינו רוטה, ברנרד הרמן וקרל סטולינג.[דרוש מקור] אלפמן הלחין פסקולים לסרטים רבים נוספים, סרטי פעולה, דרמה, קומדיה ופרודיה. אלפמן הלחין גם נעימות פתיחה לסדרות טלוויזיה, כאשר המפורסמת שבהן היא הפתיחה לסדרה משפחת סימפסון. ב-2004, זכה אלפמן בפרס אמי על הלחנת נעימת הפתיחה של עקרות בית נואשות. לאלפמן שתי בנות מנישואי הראשונים, לולה אלפמן, והבמאית מאלי אלפמן. ב-29 בנובמבר 2003 התחתן אלפמן עם השחקנית ברידג'ט פונדה. לזוג בן, אוליבר, שנולד בינואר 2005. מדיה וקבצים בנושא דני אלפמן בוויקישיתוף אתר האינטרנט הרשמי של דני אלפמן (באנגלית) דני אלפמן, ברשת החברתית פייסבוק דני אלפמן, ברשת החברתית אקס (טוויטר) דני אלפמן, ברשת החברתית אינסטגרם דני אלפמן, סרטונים בערוץ היוטיוב דני אלפמן, סרטונים באתר Vimeo דני אלפמן, במסד הנתונים הקולנועיים IMDb (באנגלית) דני אלפמן, באתר AllMovie (באנגלית) דני אלפמן, באתר Box Office Mojo (באנגלית) דני אלפמן, במסד הנתונים הקולנועיים KinoPoisk (ברוסית) דני אלפמן, באתר אפל מיוזיק (באנגלית) דני אלפמן, באתר ספוטיפיי דני אלפמן, באתר סאונדקלאוד (באנגלית) דני אלפמן, באתר Last.fm (באנגלית) דני אלפמן, באתר AllMusic (באנגלית) דני אלפמן, באתר MusicBrainz (באנגלית) דני אלפמן, באתר דיזר דני אלפמן, באתר Discogs (באנגלית) דני אלפמן, באתר Songkick (באנגלית) דני אלפמן, באתר Genius דני אלפמן, באתר בנדקמפ דני אלפמן, באתר בילבורד (באנגלית) דני אלפמן, באתר טיידל (באנגלית) דני אלפמן, באתר SoundtrackINFO דני אלפמן, באתר SoundtrackNet שירה נאות, מטים ברטון ועד "הסימפסונים": דני אלפמן, הג'ינג'י המקועקע שנושק ל-70 וחתום על הצליל של הוליווד, באתר הארץ, 11 בדצמבר 2022